《九月八日閒步公署西园独坐亭上有怀》
明代·程敏政

公退聊乘半日閒，小园深径雨苔斑。红尘不到幽亭上，白鹤长鸣古树边。

老学簿书空有感，才非供奉久无颜。明朝又及黄花候，何处登高忆故山。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。